PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 21.03.2001

Nr. 189

A V I Z

asupra proiectului de Lege pentru modificarea şi completarea Legii nr.118/1996 privind constituirea şi utilizarea Fondului special al drumurilor publice.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru modificarea şi completarea Legii nr.118/1996 privind constituirea şi utilizarea Fondului special al drumurilor publice, trimis cu adresa nr.189 din 20 martie 2001 şi înregistrată sub nr.449/XVIII/11 din  20 martie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 21 martie 2001.



Membrii comisiei au examinat  proiectul de lege,  expunerea de motive şi avizul favorabil al  Consiliului Legislativ nr.107/09.02.2001.  



În urma dezbaterilor, cu majoritate de voturi, s-a hotărât avizarea favorabilă a proiectului de lege şi transmiterea acestuia la Comisia pentru buget, finanţe şi bănci, sesizată în fond, cu un amendament. Amendamentul a fost propus de domnul  Liviu Negoiţă, deputat P.D. şi susţinut de domnul Emil Boc, deputat P.D. şi domnul Cornel Bădoiu, deputat P.D.S.R. Cu 8 voturi pentru, 7 voturi  împotrivă şi o abţinere, s-a aprobat amendarea art.I pct.3 din proiectul de lege, care se referă la modificarea art.9 din Legea nr.118/1996, în sensul modificării procentelor de la 65% la 60% şi respectiv de la 35% la 40%.



Structura votului asupra acestui amendament este următoarea:



- 8 voturi pentru - domnii deputaţi: Emil Boc, Liviu Negoiţă - Grupul Parlamentar al P.D., Ion Neagu şi Cornel Bădoiu - Grupul Parlamentar al P.D.S.R., Ion Mogoş - Grupul Parlamentar al P.N.L, Angela Bogea, Radu Ciuceanu şi Vasile Moiş -  Grupul Parlamentar al P.R.M.



- 7 voturi  împotrivă - domnii deputaţi: Ionel Olteanu, Carmen Dumitriu, Minodora Cliveti, Ioan Timiş, Vlad Adrian Căşunean, Marin Cristea - Grupul Parlamentar al P.D.S.R. şi  Florina Ruxandra Jipa - Grupul Parlamentar  al P.R.M.



- 1 abţinere - domnul deputat Ştefan Cazimir - Grupul Parlamentar al P.D.S.R.



În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                          SECRETAR,

               dr. Ionel Olteanu                      Carmen Dumitriu

             consilier

      Panoviciu Georgeta

